Radiometrija
<s>Radiometrija je grana optike koja se bavi mjerenjem svojstavaelektromagnetskih valova.</s><s>Mjerenja se izvode elektroničkim mjernim instrumentima koji se nazivaju radiometrima.</s><s>Primjenjuju se u radio astronomiji, u medicinskoj dijagnostici, za daljinska istraživanja i tako dalje.</s><s>Radiometrijske veličine jakost zračenja, ozračenost, ozračenje, tok zračenja i druge obuhvaćaju cijeli spektar elektromagnetskoga zračenja.</s>

<s>Radiometrijski učinak</s>

<s>Radiometrijski učinak ili radiometrijski efekt je pojava pokretanja tijela obješenog u razrijeđenome plinu (vakuum) kada se obasja svjetlošću.</s><s>Radiometrijski učinak primjenjuje se za mjerenje energije zračenja, osobito u području vidljivog i infracrvenoga dijela spektra elektromagnetskih valova.</s><s>Prvi radiometar s tim načinom rada sagradio je W. Crookes.</s><s>Crookesov radiometar sastoji se od četiriju metalnih pločica, s jedne strane poliranih, a s druge pocrnjenih, ugrađenih križno na osovini, u obliku vrtuljka.</s><s>Cio uređaj nalazi se u staklenoj boci s vrlo razrijeđenim zrakom.</s><s>Obasja li se radiometar, svjetlost (ili infracrvene zrake) će se više apsorbirati na tamnoj strani pločica; ta strana postaje toplija i molekule zaostalog (rezidualnoga) plina jače od nje odskaču i reakcijom pokreću vrtuljak.</s><s>Brzina okretanja ovisi o apsorbiranoj toplini, te je ujedno mjera izračene energije.</s><s>Radiometrijski učinak ne smije se zamijeniti s takozvanim svjetlosnim tlakom (tlak elektromagnetskog zračenja), to jest izravnim djelovanjem svjetlosti na plohe.</s>

<s>Fotometrija</s>

<s>Fotometrija je grana optike koja se bavi mjerenjem svojstava svjetlosti (svojstava izvora svjetlosti, svjetlosnoga toka i osvjetljenja površina).</s><s>Povijesna fotometrijska mjerenja obavljana su s pomoću ljudskoga oka, a suvremena fotometrijska mjerenja, iako koriste elektroničke fotometre, prilagođena su osjetljivosti ljudskoga oka.</s><s>Obuhvaćaju samo onaj dio spektra elektromagnetskih valova koji zamjećuje ljudsko oko, to jest ograničena su na valne duljine od približno 380 do 780 nm.</s><s>Kako ljudsko oko nije jednako osjetljivo na sve valne duljine vidljive svjetlosti, za svaku se valnu duljinu s pomoću fotometrijskoga ekvivalenta i funkcije osjetljivosti vida određuje ekvivalentna vrijednost standardnog promatrača (prema Međunarodnoj organizaciji za normizaciju ISO).</s><s>Mjerenjima svojstava cjelokupnoga elektromagnetskoga spektra bavi se radiometrija.</s>

<s>Radiometrijske veličine i mjerne jedinice</s>

<s>Izvori</s>

<s>Elektromagnetsko zračenje</s>

